CELEX: C2006/178/32
Language: da
Date: 2006-07-29 00:00:00
Title: Sag C-215/06: Sag anlagt den  11. maj 2006  — Kommissionen for De Europæiske Fællesskaber mod Irland

29.7.2006   
            
            
               DA
            
            
               Den Europæiske Unions Tidende
            
            
               C 178/20
            
         Sag anlagt den 11. maj 2006 — Kommissionen for De Europæiske Fællesskaber mod Irland
   (Sag C-215/06)
   (2006/C 178/32)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved D. Recchia og D. Lawunmi, som befuldmægtigede)
   
      Sagsøgt: Irland
   Sagsøgerens påstande
   
               1.
            
            
               Det fastslås, at Irland har tilsidesat sine forpligtelser i henhold til artikel 2, 4 og 5-10 i Rådets direktiv 85/337/EØF (1) af 27. juni 1985 om vurdering af visse offentlige og private projekters indvirkning på miljøet,
               
                           —
                        
                        
                           enten før eller efter dettes ændring ved direktiv 97/11/EØF (2), idet det ikke har vedtaget alle de nødvendige bestemmelser for at sikre, at projekter, som er omfattet af direktivet, før de gennemføres helt eller delvist, først vurderes med hensyn til nødvendigheden af en VVM-vurdering, og derefter, såfremt projekterne kan få væsentlig indvirkning på miljøet på grund af deres art, dimensioner eller placering, undergives en vurdering af denne indvirkning i overensstemmelse med direktivets artikel 5-10, og
                        
                     
                           —
                        
                        
                           det fastslås, at Irland har tilsidesat sine forpligtelser i henhold til artikel 2, 4 og 5-10 i nævnte direktiv 85/337/EØF, idet det ikke har vedtaget alle de nødvendige bestemmelser for at sikre, at der før udstedelsen af anlægstilladelser til opførelsen af en vindmøllepark og tilknyttede anlægsarbejder i Derrybrien, Galway County, blev foretaget en vurdering af disse anlægsarbejders indvirkning på miljøet i overensstemmelse med direktivets artikel 5-10.
                        
                     
         
               2.
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har gjort gældende, at Irlands gennemførelse af Rådets direktiv 85/337/EØF (VVM-direktivet) er og har været mangelfuld af følgende grunde:
   Irland har ikke truffet foranstaltninger i henhold til VVM-direktivets artikel 2, stk. 1, for at sikre kontrol af, at det vurderes, om de foreslåede anlægsarbejder kan have væsentlig indvirkning på miljøet. Den irske lovgivning foreskriver ikke, at en sådan indvirkning skal vurderes i overensstemmelse med direktivets artikel 5-10.
   Den irske ordning, som gør det muligt at ansøge om en »retention permission«, efter at et anlægsprojekt er blevet helt eller delvist gennemført uden tilladelse, undergraver formålet om forebyggelse i VVM-direktivet.
   Den irske gennemførelsesordning sikrer ikke en effektiv anvendelse af VVM-direktivet. Følgelig har Irland tilsidesat sin generelle forpligtelse i henhold til traktatens artikel 249 til at sikre en effektiv anvendelse af direktivet.
   Der har været en række konkrete mangler i forbindelse med foretagelsen af en vurdering af den indvirkning på miljøet, som forårsages af en vindmøllepark i Derrybrien, Galway County, hvilket har bevirket en åbenbar tilsidesættelse af direktivet.
   
      (1)  EFT L 175, s. 40.
   
      (2)  EFT L 73, s. 5.